اس واقعہ کے دوسرے سال کوفہ کا ایک معزز شخص حج کے لیے آیا،حضرت عمرؓ نے اس سے اویس کا حال پوچھا،اس نے بتایا کہ وہ نہایت تنگدستی میں ہیں،ایک بوسیدہ چھونپڑے میں رہتے ہیں،حضرت عمرؓ نے اس سے اویس کے متعلق آنحضرت ﷺ کا ارشاد بیان کیا؛چنانچہ یہ شخص بھی واپس جاکر اویس سے دعائے مغفرت کا طالب ہوا ، انھوں نے فرمایا کہ تم ابھی تازہ ایک مقدس سفر سے آ رہے ہو،اس لیے تم میرے لیے دعا کرو ،پھر پوچھا تم عمرؓ سے ملے تھے،اس نے کہا ہاں اس گفتگو کے بعد اویس نے اس شخص کے لیے دعائے مغفرت کی ۔
Entity: اویس — Type: /person